text: right|thumb|বহুগুণিত সামাজিক লিঙ্গ পরিচয়ের প্রতীক
  জেন্ডার বিদ্যা বা সামাজিক লিঙ্গ বিদ্যা একটি আন্তঃশাস্ত্রীয় জ্ঞানের শাখা যেখানে সামাজিক লিঙ্গভিত্তিক তথা জেন্ডারভিত্তিক পরিচয় ও উপস্থাপন নিয়ে অধ্যয়ন করা হয়। নারী বিদ্যা (নারী, নারীবাদ, সামাজিক লিঙ্গ ও রাজনীতি), পুরুষ বিদ্যা এবং অ-বিষমকামী বিদ্যা ("কুইয়ার" বিদ্যা) এর আওতায় পড়েছে। ১৯৯০-এর দশক থেকে পাশ্চাত্যের বিশ্ববিদ্যালয়গুলিতে এই বিদ্যার উত্থান ঘটে, যাকে বিনির্মাণবাদের একটি সাফল্য হিসেবে চিহ্নিত করা হয়েছে। কখনও কখনও মানব যৌনতার (জৈবিক লিঙ্গ) অধ্যয়নের সাথে একত্রে জেন্ডার বিদ্যা অধ্যয়ন করা হতে পারে। জ্ঞানের এই দুই শাখাতে সাহিত্য, ভাষাবিজ্ঞান, মানবীয় ভূগোল, ইতিহাস, রাষ্ট্রবিজ্ঞান, প্রত্নতত্ত্ব, অর্থশাস্ত্র, সমাজবিজ্ঞান, মনোবিজ্ঞান, নৃবিজ্ঞান, চলচ্চিত্র তত্ত্ব, সঙ্গীতবিদ্যা, যোগাযোগ মাধ্যম বিদ্যা, মানব উন্নয়ন, আইন, জনস্বাস্থ্য ও চিকিৎসাবিজ্ঞান ক্ষেত্রে সামাজিক লিঙ্গ ও জৈবিক লিঙ্গ (যৌনতা) সম্পর্কে আলোচনা করা হয়। এছাড়া জৈবিক লিঙ্গ বা যৌনতা ও সামাজিক লিঙ্গ বা জেন্ডার শ্রেণীগুলির সাথে কীভাবে জাতিবর্ণ, নৃতাত্ত্বিক পরিচয়, ভৌগোলিক অবস্থান, আর্থ-সামাজিক শ্রেণী, জাতীয়তা ও প্রতিবন্ধিতার মতো বিষয়গুলি মিথস্ক্রিয়া করে, সেটিও জেন্ডার বিদ্যাতে আলোচনা করা হয়।
  
  তথ্যসূত্র
  
  বিষয়শ্রেণী:লিঙ্গ
title: জেন্ডার বিদ্যা